**Гластанбэ́рскае аба́цтва** (англ.: Glastonbury Abbey) — колішні кляштар у Гластанберы, Сомерсет, Англія. Рэшткі кляштару занесеныя ў спіс гісторыка-культурнай спадчыны Вялікабрытаніі і адкрытыя для наведвання.

Гісторыя
--------

Існуе сярэдневяковае паданне, нібыта абацтва было заснавана ў I стагоддзі адным з вучняў або прыхільнікаў Хрыста Іосіфа Арымафейскага. Гэтая неверагодная легенда шчыльна звязаная яшчэ з адной версіяй, прапанаванай паэтам Робертам дэ Баронам у XII стагоддзі, нібыта тут знаходзіцца Авалон, месцазнаходжанне Святога Граалю і пахавання караля Артура.

Абацтва заснаванае брытамі на пачатку VII стагоддзя. Пасля бітвы пад Пеонумам яно перайшло ў рукі саксонцаў.

У X стагоддзі гластанбергскі абат святы Данстан разбудаваў царкву і ўсталяваў у абацтве Статут святога Бенедыкта.

Пасля заваёвы Англіі нарманамі ў 1066 новы нарманскі абат Тэрстын заняўся дабудовай царквы. Аднак у 1077 годзе ён быў зняты з пасады за забойствы манахаў, учыненыя яго ўзброенымі слугамі непасрэдна ля алтару.

Кляштар быў значна пашкоджаны падчас пажару ў 1184 годзе. Амаль неадкладна пачалася пабудова новае царквы, і ўжо ў 1186 адбылася кансекрацыя Марыінскай капліцы  (англ.) (бел.. Набажэнствы ў рэкансекраванай Вялікай царкве пачаліся на Ражство 1213 года.

У XIV стагоддзі Гластанбергскае абацтва саступала па заможнасці і магутнасці толькі Вэстмінстэрскаму. Падчас вайны ружаў яго ваколіцы былі абкружаны мурамі дзеля аховы.

Магіла караля Артура
Падчас секулярызацыі Генрыха VIII абацтва было разрабавана, апошні абат Рычард Уайтынг у 1539 быў павешаны, выпатрашаны і чацвяртаваны як здраднік. Камяні і волава з руінаў абацтва былі расцягнуты на пабудову іншых будынкаў.

Да XIX стагоддзя мясцовасць пераходзіла да розных уласнікаў, якія таксама выкарыстоўвалі руіны як будаўнічы матэрыял і нават як каменаломню. Урэшце парламенцкі акт 1882 года спыніў далейшы заняпад і адкрыў шлях да першых археалагічных і гістарычных даследаванняў абацтва.

У 1908 годзе рэшткі Гластанбергскага абацтва былі набыты дыяцэзіяй Бата і Уэльса і з тае пары належаць царкве Англіі. З 1924 сюды ладзяцца пілігрымкі; набажэнствы ладзяцца ў англіканскай, каталіцкай і праваслаўнай традыцыях.

Зноскі
------

1. ↑  Ashe pp.83-90 and p.279
2. 1 2  Monasticism (англ.). *England in the Middle Ages* (19 жніўня 2008). Архівавана з першакрыніцы 21 чэрвеня 2008. Праверана 17 снежня 2015.
3. ↑  Glastonbury Abbey (англ.)(недаступная спасылка). *Cathedrals Plus*.  The Pilgrims Association (19 жніўня 2008). Архівавана з першакрыніцы 6 студзеня 2009. Праверана 17 снежня 2015.
4. ↑  The Lady Chapel (англ.). *Archaeology at Glastonbury Abbey on-line*.  Archeology Data Service (27 жніўня 2011).
5. ↑  Gasquet, p.90
6. ↑  Carley, 1988, pp.169-175
7. ↑  Services & Pilgrimage (англ.)(недаступная спасылка).  Glastonbury Abbey (29 жніўня 2011). Архівавана з першакрыніцы 17 жніўня 2011. Праверана 17 снежня 2015.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Гластанберскае абацтва
* Афіцыйная старонка (англ.)

|  |  |
| --- | --- |
| ⚙️   Слоўнікі і энцыклапедыі | Кругасвет · Catholic (1997—…) |
| 

| Нарматыўны кантроль |
| --- |
| BNF: 11973675k · GND: 4493283-2 · ISNI: 0000 0004 4669 4538 · LCCN: n80144969 · LNB: 000076583 · NKC: ko2017972407 · SUDOC: 12098816X, 027763935 · VIAF: 134870077, 88148570679324311500 |

 |